**UAB ,,VISAGINO ENERGIJA“ ŠILUMINĖS KATILINĖS**

**AVARIJŲ PREVENCIJOS POLITIKA**

**I. BENDROJI DALIS**

* 1. UAB „Visagino energija“ Šiluminės katilinės avarijų prevencijos politikos (toliau – Avarijų prevencijos politika) tikslas – apibrėžti UAB ,,Visagino energijos“ valdomo pavojingo objekto (Šiluminės katilinės) avarijų prevencijos politiką.
	2. Politika taikoma UAB ,,Visagino energija“ Šiluminėje katilinėje.
	3. Pavojingo objekto pavadinimas – UAB „Visagino energija“ Šiluminė katilinė (toliau – Šiluminė katilinė). Juridinis adresas Taikos pr. 26A, a. d. Nr. 3, 31002 Visaginas.
	4. Pavojingos veiklos vykdytojas – UAB „Visagino energija“ (toliau – Bendrovė).
	5. Informaciją apie pavojingą objektą galima gauti adresu UAB „Visagino energija“ Šiluminė katilinė, Katilinės g. 5, Karlų k., Visagino sav., tel. (8 386) 25 974, faks. (8 386) 25 974, el. paštas v\_lavruvjanec@visaginoenergija.lt.
	6. Šiluminėje katilinėje laikomasi Pramoninių avarijų prevencijos, likvidavimo ir tyrimo nuostatų reikalavimų, patvirtintų Lietuvos Respublikos Vyriausybės 2004 m. rugpjūčio 17 d. nutarimu Nr. 966. Pagal šių nuostatų reikalavimus teikiama informacija visuomenei.

**II. PAVOJINGO OBJEKTO POBŪDIS, VEIKLA, KELIAMI PAVOJAI**

2.1. Šiluminė katilinė patenka į Lietuvos Respublikos pavojingų objektų, kuriuose pavojingųjų medžiagų kiekiai prilygsta nustatytiesiems kvalifikaciniams kiekiams taikant žemesniojo lygio reikalavimus ar juos viršija, sąrašą.

2.2. Šiluminėje katilinėje naudojami potencialiai pavojingi įrenginiai, kurie dėl juose sukauptos energijos ir vykstančių procesų kelia pavojų darbuotojų ir kitų žmonių gyvybei, sveikatai, aplinkai ir turtui.

2.3. Šiluminėje katilinėje egzistuoja potencialūs pavojai, susiję su pavojingomis medžiagomis, kurių patekimo į aplinką atveju gali sukelti žmonių apsinuodijimus, cheminius nudegimus, alergijas.

2.4. Vadovaujantis Pramoninių avarijų prevencijos, likvidavimo ir tyrimo nuostatais, patvirtintais Lietuvos Respublikos Vyriausybės 2004 m. rugpjūčio 17 d. nutarimu Nr. 966, atliekant pavojingų objektų rizikos analizes nustatoma technologinių procesų keliama rizika.

2.5. Statant naujus technologinius įrenginius ar atliekant didelės apimties esamų technologinių įrenginių rekonstrukciją, rizikos analizę atlieka rangovinės organizacijos įrenginių projektavimo metu.

**III. ĮSIPAREIGOJIMAI**

* 1. UAB „Visagino energija“ įsipareigoja vykdyti saugią veiklą, kuri užtikrintų darbuotojų ir visuomenės saugumą, aplinkos apsaugą, gamtinių ir materialinių išteklių tausojimą.
	2. Vykdant priimtus įsipareigojimus Šiluminės katilinės veikla vykdoma vadovaujantis Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais šilumos gamybą, šilumos gamybos ir potencialiai pavojingų įrenginių darbą ir priežiūrą, šilumos gamybai naudojamo kuro tiekimą ir apskaitą, teršalų ir atliekų susidarymą ir šalinimą, aplinkos oro apsaugą, išmetamų šiltnamio efektą sukeliančių dujų kiekio apskaitą, Bendrovės įstatais, Bendrovės kolektyvine sutartimi, Lietuvos Respublikos ūkio ministro ir Įmonės generalinio direktoriaus įsakymais, darbo tvarkos taisyklėmis ir Šiluminės katilinės darbuotojų pareiginiais nuostatais.
	3. Siekiant užtikrinti aukštą žmonių, aplinkos ir turto apsaugos lygį, įsipareigojama Šiluminėje katilinėje įgyvendinti ir nuolat tobulinti Avarijų prevencijos politiką.
	4. Siekiant, kad saugos valdymo sistema (toliau – SVS) būtų visiškai parengta kontroliuoti avarijas ir atitiktų Pramoninių avarijų prevencijos, likvidavimo ir tyrimo nuostatų, patvirtintų Lietuvos Respublikos Vyriausybės 2004 m. rugpjūčio 17 d. nutarimu Nr. 966 reikalavimus, Šiluminėje katilinėje, vadovaujantis patvirtintomis valdymo struktūromis ir pareigybėmis, SVS elementų įgyvendinimo procese ir kitų, susijusių veiklų, integravime į SVS, dalyvauja darbuotojai, valdantys tam tikras Bendrovės veiklos sritis.
	5. Darbuotojų, dalyvaujančių SVS įgyvendinime, funkcijos ir atsakomybės nustatytos darbuotojų pareiginiuose nuostatuose.
	6. Šiluminėje katilinėje patvirtinta tvarka, reglamentuojanti darbuotojų mokymus ir parengimą kvalifikuotai valdyti ir eksploatuoti esamus technologinius ir potencialiai pavojingus įrenginius, modernizuoti esamus technologinius pajėgumus, įvesti į eksploataciją naujus įrenginius, likviduoti avarijas, dirbti saugiai potencialiai pavojingoje aplinkoje, tinkamai reaguoti ir mokėti lokalizuoti ir likviduoti avarines situacijas.
	7. Darbuotojų profesinis mokymas vykdomas, vadovaujantis Energetikos objektus įrenginius statančių ir eksploatuojančių darbuotojų atestavimo tvarkos aprašu, patvirtintu 2012 m. lapkričio 7 d. Lietuvos Respublikos energetikos ministro įsakymu Nr. 1-220.
	8. Darbuotojų mokymas ir atestavimas darbuotojų saugos ir sveikatos, civilinės saugos, priešgaisrinės saugos ir kt. klausimais organizuojamas, vadovaujantis teisės aktais.
	9. Įvedant į eksploataciją naujus technologinius objektus, sudaroma speciali mokymo programa ir vykdomi teoriniai ir praktiniai mokymai, kurių metu darbuotojai mokomi valdyti technologinį režimą. Tokie mokymai vykdomi vidiniais rezervais arba perkama mokymo paslauga.
	10. Darbuotojų saugos ir sveikatos, profesinių įgūdžių mokymo pabaigoje vykdomi egzaminai, kuriuos sėkmingai išlaikiusiam darbuotojui leidžiama savarankiškai dirbti.
	11. Vadovaujantis Treniruočių ir pratybų rengimo taisyklėmis, pagal patvirtintus grafikus yra rengiamos treniruotės kiekvienos pamainos darbuotojams ir pratybos, kuriose dalyvauja Bendrovės pajėgos ir specialiosios tarnybos.
	12. Treniruočių ir pratybų metu Šiluminės katilinės darbuotojai yra mokomi reagavimo į avariją ir jos likvidavimo praktiškų veiksmų, taip pat yra vertinamas Šiluminės katilinės avarinis ir avarijų likvidavimo planai ir atskiros planuose aprašytos funkcijos ir veiksmai.
	13. Šiluminėje katilinėje yra parengtas civilinės saugos mokymo tvarkos aprašas, patvirtintas 2015 m. kovo 19 d. generalinio direktoriaus įsakymu Nr. ĮV–24, kurioje nustatyta darbuotojų elgsena ir apsisaugojimo veiksmai didelių pramoninių avarijų, įvykių ir ekstremaliųjų įvykių metu.

**IV. ĮRENGINIŲ PRIEŽIŪRA**

* 1. Šiluminėje katilinėje yra parengtos ir nuolat atnaujinamos bendrosios darbuotojų saugos ir sveikatos instrukcijos. Šiose instrukcijose aptariami darbuotojų saugos ir sveikatos aspektai, specialiosios atsargumo priemonės, asmeninės apsaugos priemonės, vykdant pavojingus darbus ir pan.
	2. Šiluminėje katilinėje pavojingi darbai vykdomi tik turint išduotą atitinkamą darbų leidimą, kuris išduodamas vadovaujantis atitinkama darbuotojų saugos ir sveikatos instrukcija. Už šių instrukcijų parengimą, laikymą ir peržiūrėjimą atsako Bendrovės darbuotojų saugos ir sveikatos specialistas.
	3. Prie pavojingų darbų, vykdomų pagal darbų leidimus Šiluminėje katilinėje priskiriami remonto darbai, išsandarinimo darbai, ugnies darbai, darbai uždarose talpose ir žemės darbai, kurių atlikimą reglamentuoja instrukcijos.
	4. Asmenys, atsakingi už darbų leidimų išdavimą, prieš darbų pradžią atlieka darbo vietos patikrinimą (pavojų identifikavimą, rizikos įvertinimą) ir visus vertinimo duomenis, saugos darbe reikalavimus surašo į darbų leidimą.
	5. Visi rangovinių organizacijų Šiluminėje katilinėje atliekami darbai vykdomi vadovaujantis ta pačia leidimų darbams sistema.
	6. Šiluminėje katilinėje eksploatuojamų įrenginių priežiūrą ir remontą organizuoja ir vykdo įrengimų priežiūros ir remonto specialistai.
	7. Įrenginiai prižiūrimi ir remontuojami vadovaujantis kasdieninės priežiūros bei apžiūrų rezultatais, gamintojų rekomendacijomis, praktine patirtimi, dokumentais ir taisyklėmis.

**V. BAIGIAMOSIOS NUOSTATOS**

* 1. Su Avarijų prevencijos politika supažindinami visi Šiluminės katilinės darbuotojai.
	2. Avarijų prevencijos politikos nuostatų privalo laikytis visi Šiluminės katilinės darbuotojai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_